cyanic-selkie/wikianc huggingface dataset:
Ernő Goldfinger
Modernistina Lontoossa
Toisen maailmansodan jälkeen Goldfinger palkattiin suunnittelemaan toimitilat The Daily Worker -sanomalehdelle ja Britannian kommunistiselle puolueelle. Hän suunnitteli myös terveysministeriön Alexander Fleming Housen ja kaksi betonielementtirakenteista alakoulua Putneyyn.
Goldfingerin rakennukset eivät herättäneet ihastusta yleisössä eivätkä postmodernismi-tyylisuunnan nuorissa arkkitehdeissa. Trellick Towerista on kuitenkin tullut eräänlainen populaarikulttuurin design-ikoni, ja tornitalon harvat omistusasunnot käyvät kaupaksi hyviin hintoihin.
Pelinkehitys
Game design document
Suunnittelijan kirjoittama dokumentti, joka kuvailee tarkasti pelin toimintaa sekä pelimaailmaa. Tämä suunnitteludokumentti voi muuttua jatkuvasti pelinkehityksen aikana.
Rakkauden ja onnensatumaan täysivaltainen suurlähettiläs
Vuonna 1967 Innanen julkaisi itse sanoittamansa ja Erik Lindströmin säveltämän ensisinglensä ”Elsa, kohtalon lapsi”. Tämä tangoparodia oli jättimenestys, joka oli Mitä Suomi soittaa -listan ykkösenä neljä kuukautta. Myös albumi Rakkauden ja onnensatumaan täysivaltainen suurlähettiläs oli myyntimenestys. Sen muita hittikappaleita olivat ”Esteri, tyttö sadepisarain” ja ”Urjalan taikayö”.
Puistokoulu (Jyväskylä)
Historia
Jyväskylän kaupunki tilasi arkkitehti Wivi Lönniltä piirustukset kansakoulua varten. Rakennus valmistui vuonna 1912, ja se oli kaupungin ensimmäinen kunnallinen kansakoulu. Lönnin suunnittelema rakennus on ollut koko ajan koulukäytössä, ja siellä oli kunnallinen kokeilukeskikoulu vuosina 1946–1969.
Taikurinhattu
Arkkitehtuuri
Pietilöiden mukaan rakennuksen pohjapiirros kuvaa päiväkodin osastojen muodostamaa ”pikku taloista koostuvaa kylää”. Tilat ovat suuret jopa 2000-luvun säännöksiin verrattuina. Kuusi osastoa jäsentyvät ison leikki- ja juhlasalin ympärille kolmeen sektoriin. Salin yhteydessä ovat myös vesileikkitila saunoineen, takkahuone sekä viherpiha. Sisätiloissa on toisiinsa liittyviä puu- ja tiilipintoja sekä erikokoisia ja -muotoisia ikkunoita. Rakennuksessa on myös useita kattoikkunoita. Osa sisäkatosta on päällystetty puuritilöin, joihin on liitetty valaisimet. Pietilät suunnittelivat myös Taikurinhatun kiintokalusteet ja huonekalut, joiden ohella sisätiloissa on Artekin kalusteita.
Patrick Roberts
Maajoukkueura
Roberts edusti vuodet 2013–2014 Englannin alle 17-vuotiaiden maajoukkuetta, jossa hän pelasi 14 ottelua tehden seitsemän maalia. Sittemmin hän pelasi myös alle 18-, alle 19- ja alle 20-vuotiaiden maajoukkueissa.
Rhegion
Arkaainen kausi
Rhegion vaikuttaa nousseen nopeasti kukoistavaksi kaupungiksi. Sen historiasta tiedetään kuitenkin vain vähän ennen 500-luvun eaa. loppua. Kaupungin valtiomuoto oli aristokraattinen, ja sen johdossa oli varakkaimmasta miehestä koostunut neuvosto. Kharondaan säädettyä lait Sisilian Katanelle, nämä lait otettiin käyttöön myös Rhegionissa sekä Sisilian khalkislaisissa siirtokunnissa. Rhegionlaisten kerrotaan tarjonneen turvapaikan fokaialaisille, jotka oli ajettu pois Korsikalta, ennen kuin nämä perustivat Elean. Strabonin mukaan rhegionlaiset hallitsivat alueella myös muita kaupunkeja, mutta nämä ovat saattaneet olla suhteellisen pieniä, sillä rhegionlaisten ei kerrota perustaneen lähistölle omia siirtokuntiaan. Koska kaupunki oli mantereen puolelta eri heimoon kuuluneen Lokroin alueiden ympäröimä, kaupunkien välillä oli usein vihollisuuksia. Vastaavasti kaupunki suuntautui yhteydenpidoltaan jo alusta lähtien enemmän Sisiliaan päin, päin vastoin kuin muut Suur-Kreikan kreikkalaiskaupungit.
Loison
Loison on kunta Koillis-Ranskassa Meusen departementissa Grand Estin alueella. Kunnassa asui 119 asukasta vuonna 2017 ja sen pinta-ala on 14,18 neliökilometriä.
Rhegion
Roomalainen kausi
Roomalaisella kaudella Rhegion säilytti omat lakinsa ja nimellisen itsenäisyytensä, ja sillä oli liittolaiskaupungin (foederata civitas) asema. Sen tuli kuitenkin varustaa laivoja Rooman käyttöön tarvittaessa. Preettori Popil(l)ius Laenas rakennutti Via Popiliana tunnetun roomalaisen tien Capuasta Rhegioniin vuonna 134 eaa. Vuonna 91 eaa. Rhegionia koetteli maanjäristys, joka tuhosi siitä suuren osan, mutta se ei vaikuta aiheuttaneen pikäkestoista taantumista. Rhegionlaiset saivat Rooman kansalaisuuden vuosien 91–88 eaa. liittolaissodan jälkeen, jolloin kaupungista tuli tavallinen roomalainen kaupunki. Appianos mainitsee kaupungin olleen tasavallan loppuaikoina yksi Italian 18 kukoistavasta kaupungista, jotka luvattiin sotaveteraaneille palkintona näiden palveluksista; kaupunki kuitenkin säästyi tältä Octavianuksen eli myöhemmän keisari Augustuksen tuella.
Rakennukset ja löydökset
Myös kaupungin hautausmaita on löydetty Santa Caterinan ja Pentimelin alueelta kaupungin pohjoisosasta sekä Modenan ja Ravagnesen alueelta eteläosasta. Kaupungista sekä koko lähiseudulta tehtyjä esinelöytöjä on Reggio Calabrian arkeologisessa museossa (Museo Nazionale di Reggio Calabria, myös Museo Nazionale della Magna Grecia).
Jim Thompson (suunnittelija)
Toisen maailmansodan aikana Thompson toimi lyhyen aikaa Yhdysvaltain tiedustelupalvelussa (Office of Strategic Services) Kaakkois-Aasiassa. Sodan jälkeen hän jäi asemamaahansa, jossa kiinnostui silkkikankaan kudonnasta ja perinteisistä kuvioista. Thompson vei näytteitä vanhalle tutulleen Vanity Fairin toimittajalle Frank Crowninshieldille, joka tutustutti Thompsonin Voguen päätoimittajaan Edna Woolman Chaseen. Pian thaisilkistä tuli kysyttyä muotimaailmassa.
Mikko Herranen
Ura
Herranen asuu Helsingissä yhdessä laulunopettajana ja laulajana työskentelevän kihlattunsa Mari Multasen kanssa.
Tekijänä
Mikko Herranen
Kaartinen
Kaartinen on suomalainen sukunimi:
Durga Vahini
Durga Vahini eli Durgan armeija on hindunationalistinen järjestö, joka toimii Vishva Hindu Parishadin naisjärjestönä. Järjestön perusti Sadhvi Rithambara vuonna 1991 Baburin moskeijaan liittyneen temppelikiistan yhteydessä. Vuonna 2019 järjestön jäsenmääräksi arvioitiin 35 000 henkeä. Durga Vahini tunnetaan koulutusleireistään, joissa järjestön jäsenet opiskelevat historiaa sekä aseiden käyttöä. Järjestö korostaa opetuksessaan varsinkin sankaritarinoita intialaisista naisista, jotka vastustivat suuria osia Intiasta hallinneita muslimeita. Yhteisöissään Durga Vahinin jäsenet toimivat moraalinvartijoina, jotka pyrkivät puuttumaan eri uskonnollisten ryhmien välisiin avioliittoihin sekä naiselle sopimattomaksi kokemaansa käytökseen.
Milnen epäyhtälö
Matematiikassa Milnen epäyhtälö on positiivisia reaalilukuja koskeva epäyhtälö. Olkoot ja  positiivisia reaalilukuja. Tällöin. Niin sanotun yleistetyn Milnen epäyhtälön mukaan kolmelle positiiviselle reaalijonoille, ja  on voimassa.
Exception to the Rule
Jäsenet
Yhtyeessä ei tällä hetkellä ole vakituista rumpalia.
Lasse Lindeman
Lindeman on toiminut teatteriohjaajana Kuopion kaupunginteatterissa 1975–1981, Helsingin kaupunginteatterissa 1981–1983 ja Suomen Kansallisteatterissa 1983–1985. Vuosina 1985–1990 hän oli koulutusohjelman johtaja ja teatteripäällikkö Tampereen yliopiston näyttelijäntyön laitoksella. Sen jälkeen Lindeman on toiminut teatterinjohtajana Lahden kaupunginteatterissa 1991–1997, Vaasan kaupunginteatterissa 1997–2001 ja Kuopion kaupunginteatterissa 2004–2013.
Ohjausvierailuja mm. Suomen Kansallisteatteri, TTT, TT, Oulun kt., Joensuun kt., Kuopion kt., Kokkolan kt., Lahden kt., Porin T., Turun kesäteatteri, Heinolan kesäteatteri, Vana Baskini Teater (Viro)
Stephen Allen Benson
Presidenttinä
Benson osasi useaa Liberiassa puhuttua heimokieltä ja pyrki yhteistyöhön maan alkuperäisasukkaiden kanssa. Tämä poikkesi maan entisestä politiikasta, jossa korostettiin amerikkalais-liberialaista paremmuutta ja länsimaisia tapoja. Bensonin politiikka jäi kuitenkin enimmäkseen toteuttamatta. Hän onnistui kuitenkin laajentamaan maata paikallisten päälliköiden kanssa tehtyjen sopimusten ja kauppojen kautta saadulla 1 000 kilometrin pituisella rannikolla. Hän myös järjesti Marylandin tasavallan alueliitoksen Liberiaan.
Jarkko Laine -palkinto
Jarkko Laine -palkinto on joka kolmas vuosi jaettava suomalainen kirjallisuuspalkinto. Palkinto jaetaan haastavalle kaunokirjalliselle teokselle. Sen suuruus on 10 000 euroa. Palkinto on nimetty kirjailija Jarkko Laineen mukaan.
Como ama una mujer
Como ama una mujer (suom. Kuinka nainen rakastaa) on yhdysvaltalaisen laulajan Jennifer Lopezin ensimmäinen espanjankielinen studioalbumi ja kaiken kaikkiaan hänen viides albuminsa. Como ama una Mujer julkaistiin 27. maaliskuuta 2007 ja se oli Billboard Latin Albums -listan sijalla yksi, Billboard 200 -listan sijalla kymmenen ja Puolan albumilistan sijalla yhdeksän.
Saksan 1. armeija
'''Saksan 1. armeija''' oli Saksan maavoimien armeijatason yhtymä  toisessa maailmansodassa.
Krynn
Maantiede
Ennen Ansalon oli yhtenäinen suuri manner mutta kun Jumalat syösivät tulisen vuoren Istarin pappiskaupunkiin aiheuttaen Suuren Mullistuksen, Krynn murtui. Istarin kaupunki upposi mereen vieden ympäröivät maat mukanaan, ja synnytti Verenpunaisen Istarin Meren. (eng. Blood Sea of Istar) Samalla toisella puolella Ansalonia, mantereen länsipuolella, maa repesi laajalta alueelta muodostaen Uuden Meren. (eng. New Sea)
Jääkiekon 2. divisioonan maailmanmestaruuskilpailut 2013
B-Lohkon turnaus
B-lohkon turnaus pelattiin Izmitissa, Turkissa 21.- 27. huhtikuuta. Turnauksen voittaja nousee ensi vuodeksi 2. divisioonan A-lohkoon ja viimeinen putoaa 3. divisioonaan. Ottelut Otteluiden alkamisajat ovat Turkin aikoja. (UTC+3)
Torikeskus (kauppakeskus Jyväskylässä)
Torikeskus valmistui vuonna 1988, ja se sijaitsee Väinönkadun, Kauppakadun ja Yliopistonkadun ympäröimässä korttelissa. Samaisesta korttelista löytyy kauppakeskus Tawast ja Hoviraitti. Jyväskylän keskustan muut kauppakeskukset: Forum, Jyväskeskus ja Jyväskylän Sokos sijaitsevat Torikeskuksen ympärillä. Keskukset muodostavat Jyväskylän ydinkeskustan ja Kompassiaukion ympäristön.
Erkki Toukolehto
Helsingin kaupunginhallitus päätti 1938 ostaa 40 000 markan hinnasta Toukolehdon pronssiveistoksen "Loukkaantunut kilpailija", joka kuvasi Ranskan suurissa maantiekilpailuissa loukkaantunutta pyöräilijää. Patsas sijoitettiin Tähtitorninmäelle keväällä 1938.
Digimon Adventure tri.
Chapter 3: Confession
Confession sai ensi-iltansa 24. syyskuuta 2016 ja julkaistiin internetissä jaettuna jaksoiksi 9–13. Englanniksi jälkiäänitetty versio esitettiin Anime Expo -tapahtumassa 1. heinäkuuta 2017.
Goodbye & Good Riddance
Taustaa ja julkaisu
13. huhtikuuta, vuonna 2018, Juice Wrld julkaisi tulevalta albumilta ensimmäisen singlen "All Girls Are the Same". Single sai kriitikoilta paljon ylistystä ja nousi Billboard Hot 100 -listan 41. sijalle. Noin kuukautta myöhemmin artisti julkaisi toisen singlen albumilta, "Lucid Dreams", joka menestyi vielä paremmin, nousten suoraan Hot 100:n toiselle sijalle sekä tullen yhdeksi Spotify-suoratoistopalvelun kuunneillummaksi kappaleeksi vuonna 2018 ja keräten yli miljardi kuuntelukertaa vuoden 2020 maaliskuuhun mennessä. Vain päivää ennen albumin julkaisua, Juice Wrld julkaisi vielä kolmannen singlen: "Lean wit Me", joka nousi Hot 100:n 68. sijalle.
Vassbuken
Nykyinen Vassbuken on Porkala Ungdomsförening -kyläyhdistyksen tiedotuslehti, joka ilmestyy 2–3 kertaa vuodessa. Nykymuotoinen lehti alkoi ilmestyä ensin A5-koossa vuonna 1997 ja sen jälkeen A4-koossa vuodesta 2007 alkaen. Toimituskuntana on toiminut yhdistyksen hallituksen jäsenistöä. Lehti postitetaan kaikille yhdistyksen jäsenille.
Alexander Schwarz
Kansainväliset kilpailut
Continental Cupissa ja Skandinavia Cupissa Schwarz hiihti kymmenen parhaan joukkoon yhteensä kolme kertaa. Parhaimmillaan hän oli neljäs Skandinavia Cupin 15 kilometrin vapaan hiihtotavan kilpailussa Vuokatissa 16. joulukuuta 2005.
Musiikkilista
Musiikkilista on äänitteiden ostamista, soittamista tai kuuntelua määrittävä tilasto, joka julkaistaan tasaisin väliajoin. Listajaotteluun vaikuttaa äänitteen formaatti, musiikkityyli tai hintaluokka. Listasijoitukset voivat perustua radiosoittoon, suoratoistoon, myyntiin ja latauskertoihin.
Proskillaridiini
Tämän lääkkeen käyttö katsottiin aikoinaan sikäli digoksiinia turvallisemmaksi, että siitä suuri osa jäi mahahappojen hydrolysoimaksi, se imeytyi huonosti ja myös sen aineenvaihdunta on nopeaa. Toisaalta eri ihmisten aineenvaihdunta vaihtelee suuresti.
Adrian Năstase
pienoiskuva|250px|Adrian Năstase vuonna 2003. Adrian Năstase (s. 22. kesäkuuta 1950 Bukarest) on romanialainen sosiaalidemokraattinen poliitikko. Hän on ammatiltaan kansainvälisen oikeuden professori. Hän toimi maansa ulkoministerinä 1990–1992 Petre Romanin ja Theodor Stolojanin hallituksissa. Vuosina 1992–1996 hän oli Romanian kaksikamarisen parlamentin alahuoneen puheenjohtajana. Maan pääministeriksi hän nousi vuonna 2000 ja toimi tehtävässä vuoteen 2004 Ion Iliescun toisen presidenttikauden ajan.
Iida Ketola
Iida Ketolan ura alkoi kesäkuussa 2009 MTV:n Rantalentis-ohjelman juontajana. Syksyllä 2009 hän osallistui Subilla nähtyyn Big Brother -ohjelmaan. Sen jälkeen hän on esiintynyt useissa TV-formaateissa ja ollut usean lehden kannessa.
Sokokenpöllönen
Levinneisyys ja elinympäristö
Sokokenpöllönen löydettiin Itä-Keniassa sijaitsevasta Arabuku-Sokoken metsästä vuonna 1965. Aluetta pidettiin lajin ainoana asuinpaikkana vuoteen 1992 asti, jolloin sokokenpöllösiä löydettiin myös Itä-Usambarasta Koillis-Tansaniasta. Myös Marafan metsässä Arabuko-Sokoken pohjoispuolella elää pieni, hiljattain löydetty populaatio. Lajia tavataan mahdollisesti myös Kenian Mundane Rangessa, lähellä Somalian rajaa. Pieniä vielä löytämättämiä kantoja saattaa tulevaisuudessa löytyä myös muualta. Arabuko-Sokoken kanta elää noin 220 neliökilometrin laajuisella alueella, jolla elää noin 1 000 paria. Itä-Usambarassa sopivanlaatuinen elinpiiri on 97 neliökilometrin kokoinen ja siellä elänee muutama sata yksilöä.
Uhat ja suojelu
Sokokenpöllönen kuuluu lajien kansainvälistä kauppaa rajoittavan CITES-sopimuksen liitteeseen II. Sekä Tansaniassa että Keniassa on ohjelmia alueen metsien suojelemiseksi. Peregrine Fund järjestö on myös rahoittanut tutkimustyötä, jossa lintuja tarkkaillaan esimerkiksi radioseurannan avulla. Sokokenpöllöstä tavataan myös Itä-Usambaraan ja Arabuko-Sokokeen perustetuilla suojelualueilla.
Doulcon
Doulconin väkiluku on kasvanut 25 asukkaalla vuodesta 2007, jolloin kunnassa asui 420 asukasta. Vuonna 2012 kunnan väkiluku oli 448, eli siellä asui kolme asukasta enemmän kuin vuoden 2017 väestönlaskennassa.
Kuuraketti (täsmennyssivu)
Kuuraketti tarkoittaa seuraavia:
Rekursiivinen jono
Rekursiivinen jono on lukujono, jossa yksi tai useampi sen alussa olevista jäsenistä tunnetaan. Tunnettuja jäseniä kutsutaan alkuehdoiksi.
Velimir Zajec
Ura valmentajana
Pelaajauransa jälkeen Zajec jatkoi työskentelyä jalkapallon parissa toimien NK Dinamo Zagrebin urheilutoimenjohtajana 1989–1991. Tämän pestinsä jälkeen hän siirtyi Panathinaikosin organisaatioon nuorten akatemian valmentajaksi. Kaudella 1996/97 hän toimi myös Panathinaikosin päävalmentajana. Seuraavana vuonna hän palasi takaisin Dinamo Zagrebiin ja toimi seuran päävalmentajana 1998–1999. Zajecin johdolla seura eteni Mestarien liigassa lohkovaiheeseen. Seura sijoittui lohkossaan toiseksi, mutta ei päässyt jatkoon toisen kierroksen lohkosta. Zajec sai potkut ennen kauden loppua.
Dinamo-potkujensa jälkeen Zajec toimi 2002–2004 Panathinaikosin urheilutoimenjohtajana, kunnes siirtyi Portsmouthin urheilutoimenjohtajaksi. Joulukuussa 2004 hänestä tuli Pompeyn päävalmentaja Harry Redknappin lähdettyä seurasta. Huhtikuussa 2005 hän siirtyi takaisin urheilutoimenjohtajaksi ranskalaisen Alain Perrin'n noustua päävalmentajaksi. Lopulta hän jätti seuran lokakuussa 2005 henkilökohtaisten syiden vuoksi.
Miss Suomi
Historiaa
thumb|Vuoden 1934 Miss Suomi -kilpailut Helsingin Golf-Casinolla. Tiettävästi ensimmäinen kauneuskilpailu Suomessa järjestettiin jo vuonna 1919 ja voittaja oli Rauha Aaltonen Porista. Varsinainen Miss Suomi -kilpailu järjestettiin ensimmäisen kerran vasta vuonna 1931.
Vuonna 1941 oli tarkoitus valita Miss Suomi, mutta kilpailun vaatimattoman tason vuoksi titteliä muutettiin Miss Messuhalliksi ja voittajaksi tuli Sanelma Pesonen (myöh. Vuorre).
Homberg (Efze)
Aiheesta muualla
51.03306°N, 9.4°W
The Pope Must Die
The Pope Must Die (Yhdysvaltojen nimi: The Pope Must Die(t)) on vuoden 1991 komediaelokuva, jossa näyttelevät Robbie Coltrane, Adrian Edmondson, Annette Crosbie, Alex Rocco sekä Peter Richardson, joka myös ohjasi elokuvan.
Meksiko talviolympialaisissa 2018
Alppihiihto
Meksiko sai alppihiihtoon maapaikan yhdelle miehelle ja yhdelle naiselle.
Maastohiihto
Meksiko sai maastohiihtoon maapaikan yhdelle miehelle.
Uleåborgsbladet
Lehti syntyi vanhemman Uleåborgs Tidningin kilpailijaksi. Sen julkaisija Uleåborgs Tryckeri Ab kustansi myös suomenkielistä Oulun Ilmoituslehteä. Uleåborgsbladet oli kielikysymyksessä maltillinen ja Venäjän-politiikassa voimakkaan perustuslaillinen. Vuonna 1899 se sai viranomaisilta neljä varoitusta ja puolen vuoden lakkautustuomion. Heinäkuussa 1900 kenraalikuvernööri Bobrikov lakkautti lehden lopullisesti. Uleåborgsbladetin jälkeen Ouluun ei enää perustettu ruotsinkielistä sanomalehteä.
Tiskarin polkka
Tiskarin polkka oli ensimmäinen Salomaan levyttämä kappale, joka taltioitiin helmikuussa 1927 ja julkaistiin Columbia-levymerkin numerolla F 3045. Ainoana säestäjänä levytyksessä oli harmonikansoittaja Antti Kosola. Levyn kääntöpuolella oli toinen Salomaan kappale Askon kolmirivinen.
Dark Horse
Dark Horse voi tarkoittaa ainakin seuraavia:
Eric Amarillo
thumb|The Attic, Eric vas. Eric Amarillo (oikealta nimeltään Erik Sundborg, s. 27. kesäkuuta 1971 Göteborg, Ruotsi) on ruotsalainen muusikko, musiikkituottaja ja DJ.
Sundborg muodostaa yhdessä Michael Feinerin kanssa kaksi albumia julkaisseen The Attic -yhtyeen. Omalla Eric Amarillo -taiteilijanimellään Sundborg tuli tunnetuksi keväällä 2011 julkaistun "Om sanningen ska fram" -singlen myötä. Kappale saavutti Ruotsin singlelistan ykkössijan toukokuussa.
Mmusi Maimane
Mmusi Aloysias Maimane (s. 6. kesäkuuta 1980 Krugersdorp, Transvaal ) on eteläafrikkalainen poliitikko. Hän on toiminut Demokraattisen allianssin puoluejohtajana toukokuusta 2015. Hän oli puolueen ensimmäinen tummaihoinen johtaja.
Ulkomaalaislaki
Ulkomaalaislaki on suomalainen laki, jonka soveltamisala on ulkomaalaisen maahantulo, maastalähtö sekä oleskelu ja työnteko Suomessa.
Ghost of Tsushima
Vaikutteet ja historiallinen autenttisuus
Peli onkin saanut enemmän vaikutteita 1950-luvun Japanilaisista samurai-elokuvista kuin historiankirjoista. Isoimpina vaikutteina on mainittu Akira Kurosawan ohjaama Seitsemän samuraita ja 2010 julkaistu 13 Assassins elokuva. Taiteellisesta näkökulmasta Kurosawan Ran on antanut insipiraatiota peliin.
NHL-kausi 1949–1950
Runkosarja
''Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.''
Ghost of Tsushima
Kehitys
Pelimoottorin kehityksestä vastannut Adrian Bentley kirjoitti tekstuurien ja polygoniverkkojen latauksen peliin. Toiminto alkoi tulevaisuuteen tähtäävänä sivuprojektina, joka valmistui juuri kun kehitysryhmä oli törmäämässä muistin loppumiseen kehityslaitteella kaiken sisällön lisäämisen vuoksi. Kehittäjien oli pidettävä taide tiiviinä jotta se mahtuu suorituskyvyn ja muistikapasiteetin rajoihin. Pelin latausajat ovat kehitysryhmän kovan työn ansiota. Jotkin latauskohdat ovat sijoitettu etukäteen tehtyjen kohtauksien taakse, jotka renderöidään pelimoottorissa. Lataus toimii hienojakoisesti ja tieto sijoitetaan muistiin mahdollisimman vähällä määrällä latauksia, joka onnistuu vain koska pelikonsolissa laitteisto ja muisti eivät muutu. Muistista tietoa voidaan käyttää missä sitä tarvitaan. Myös pelin estetiikka ja rauhalliset ympäristöt helpottivat. Kehityksen aikana havaittiin, että lataaminen oli niin nopeaa etteivät pelaajat ehtineet lukea näytöllä olevia vihjeitä ja myöhäisessä vaiheessa varmistettiin tauon olevan pidempi jotta tekstin ehtii lukea. Kun pelaaja käyttää nopeaa siirtymistä paikasta toiseen peli lataa lähikuvassa tarvittavat tekstuurit myöhemmin kun pelaaja on jo pelissä. Pelin kehityksen alkuvaiheessa tekijät laskivat että pelin mittakaavan vuoksi heidän aiemmin käyttämänsä tekniikka olisi vaatinut liikaa muistia ja levytilaa tai olisi tarkoittanut liian suuria rajoitteita taideryhmälle sisällön mahduttamiseksi peliin.
Kaprion luterilainen seurakunta
Seurakunnan historia
Seurakunnan kolmas ja viimeinen kirkko oli rakennettu vuonna 1766. Kirkko ja pappila sijaitsivat Novasolkka-nimisessä kylässä vähän matkan päässä Kapriosta. Vaatimattomassa puisessa ristikirkossa oli istumapaikat 180 hengelle. Seurakunnalla oli myös rukoushuone Ojankylässä. Hautausmaat sijaitsivat kirkon ympärillä sekä Suomenlahden rantakylissä Tolkissa ja Hirsikonnussa.
Toisen maailmansodan aikana osa Kaprion suomalaisista jäi Leningradin piiritykseen, osa saksalaisten miehitysalueelle. Edelliset evakuoitiin Siperiaan, viimeksi mainitut Suomeen. Nykyään seurakunnan alue kuuluu Lomonosovin piirin Kaprion, Lepäsin ja Lopuhkinan kuntiin, Jaaman piirin Niisnovan kuntaan ja Sosnovyi Borin kaupunkiin.
John Gadret
Maantiepyöräily
Gadret voitti 1.HC-kategoriaan (eli UCI ProTourin jälkeen toiseksi arvostetuimpaan) kuuluvan yhden päivän kilpailun GP Kanton Aargau Gippingen 2007. Hän voitti samana vuonna myös Tour de L'Ain -ajon kokonaiskilpailun ja kolmannen etapin. Seuraavana vuonna hän voitti samassa kilpailussa neljännen etapin ja sijoittui Espanjan ympäriajon kokonaiskilpailussa 18:nneksi. Italian ympäriajossa 2010 hän oli kolmas 16. etapilla, ylämäkiaika-ajossa ja sijoittui kokonaiskilpailussa 13:nneksi. Saman vuoden Ranskan ympäriajossa hän oli 18:s. Vuoden 2011 Italian ympäriajossa hän sijoittui alun perin neljänneksi, mutta nousi kolmanneksi Alberto Contadorin tultua hylätyksi. Gadret voitti kilpailun 11. etapin sekä sijoittui 13. etapilla toiseksi ja 19. etapilla kolmanneksi. Italian ympäriajossa 2012 hän oli yhdestoista ja Ranskan ympäriajossa 2014 yhdeksästoista.
Hauhonselkä
Hauhonselkä on Kanta-Hämeessä Hämeenlinnan Hauholla sijaitseva järvi. Järvi luetaan kuuluvaksi Suur-Längelmäveteen, koska sen vedenpinta on samalla korkeudella muiden järvien kanssa.
Vesistösuhteet
Hauhonselkään tuovat merkittävästi vettä Vuolujoki ja Haarajoki, jotka ovat Vuolujoen valuma-alueen (35.775, valuma-alue 150 km²) jokia. Hauhonselän alueella on vain seitsemän muuta yli hehtaarin kokoista järveä tai lampea, mutta niistäkin laskee suoraan Hauhonselkään vain kolme. Vitsiälänlahteen laskee Rampsinoja, joka on Euttulammin (8 ha) ja Hakalammin (2 ha) yhteinen laskuoja. Ojan valuma-alueeseen kuuluu myös ojaton Saunalammi. Kirkonkylänlahteen laskee Vuorenselkä (92 ha), jonka läpi laskevat myös Kirrinen (34 ha), Hyvikkälänjärven (16 ha), Uppolammin (3 ha) ja Liinalammin (2 ha) vedet. Vuorenselän valuma-alue on noin 30 km².
Mikko Niemi (anatomian professori)
Niemen ansiosta Suomi pääsi jäseneksi vuonna 1974 perustettuun Euroopan Molekyylibiologian Laboratorioon, EMBL:oon, ja hän toimi sen päättävässä elimessä EMBC:ssä Suomen edustajana 1980-1985.
Niemi oli opiskelijoiden keskuudessa arvostettu luennoitsija ja opettaja. Hän toimi aktiivisesti suomen kielen käytön edistämiseksi lääketieteessä. Hän oli poliittisesti aktiivinen, sosialidemokraattisen puolueen jäsen. Hän osallistui yhteiskunnalliseen keskusteluun aktiivisesti alkaen abortin vapauttamisesta 1960-luvulla. Hän oli paitsi luonnontieteilijä myös mieleltään humanisti, taiteen, musiikin ja kirjallisuuden ystävä ja korosti laajan yleissivistyksen merkitystä lääkärin työssä. Niemen harrastuksena oli lampaanhoito Sauvon Osmalahdessa sijainneella maatilallaan. Tuvan pöydän ympärillä kokoontuivat etenkin heinäntekoaikaan monet ystävät ja aatetoverit syvällisten keskustelujen merkeissä. Eläkkeelle Niemi jäi vuoden 1996 alussa.
Yhdysvaltalainen kirjallisuus
Yhdysvaltalainen kirjallisuus kehittyi itsenäiseksi, eurooppalaisesta kirjallisuudesta erkaantuneeksi kirjallisuudeksi 1700-luvulla ja 1800-luvun alussa.
Siirtomaakauden ja itsenäistymisajan kirjallisuus
Siirtomaakaudella amerikkalainen kirjallisuus oli osa Britannian kirjallisuutta. Amerikan mantereella ilmestyi esimerkiksi kuvauksia uudisraivaajien elämästä. Niinpä brittiläinen seikkailija John Smith kuvasi vuoden 1605 kirjassaan vasta perustettua Virginian siirtokuntaa, vuonna 1616 New Englandin siirtokuntaa ja 1623 seikkailujaan intiaanien parissa. Valtaosa 1600-luvun kirjallisuudesta on uskonnollista. Teologi William Bradford kuvasi 1651 pyhiinvaeltaja-uudisasukkaita ja pastori Roger Williams julkaisi pamfletteja, joissa hän vaati suvaitsevuutta, demokratiaa ja ihmisoikeuksia. Anne Broadsheet, Michael Wigglesworth ja Edward Taylor taas julkaisivat sovinnaisen uskonnollista runoutta.
1800-luku: kohti realismia
Kun 1600-luvun kirjallisuuden valtavirta oli uskonnollista ja 1700-luvulla poliittis-nationalistista, siirtyi 1800-luvulla valtavirta aluksi taiteelliseen kaunokirjallisuuteen. Ensimmäinen kansainvälistä mainetta saavuttanut amerikkalainen kaunokirjailija oli Washington Irving (1783–1859). Hän kirjoitti novelleja, romaaneja ja matkakertomuksia. Maan runoilijoista tältä ajalta tunnetuin on William Cullen Bryant. Vuosisadan merkittävimpiä kirjailijoita olivat silti Edgar Allan Poe (1809–1849), James Fenimore Cooper (1789–1851) ja Herman Melville (1819–1891). Humoristista tyyliä kehitti Missourissa syntynyt Mark Twain (1835–1910), joka oli ensimmäisiä itärannikon ulkopuolella syntyneitä suuria kirjailijoita. Myös William Sydney Porter (1862–1910) eli O. Henry oli kiinnostunut etäisten paikkojen elämästä ja murteista.
1900-luku: monitahoisuus
Maailmansotien välisen ajan huomattavimmat nimet olivat sotatodellisuuden kuvaaja Ernest Hemingway (1899–1961) ja romaanimuodon uudistaja William Faulkner (1897–1962), joka on koko vuosisadan suurimpia romaanikirjailijoita. 1930-luvulla astui esiin John Steinbeck (1902–1968) pula-ajan kuvauksillaan, joissa on paatoksellista köyhyyden analyysia. Vielä toisen maailmansodan jälkeenkin Steinbeck, Faulkner ja Hemingway olivat pitkään Yhdysvaltain kirjallisuuden keskeiset hahmot. Toisenlaista näkemystä esitti tennesseeläisestä aikakauslehdestä vauhtinsa saanut akateeminen ja konservatiivinen uuskriitikoiden ryhmä. Siihen kuuluivat nimekkäimpinä John Crowe Ransom, Allen Tate ja Robert Penn Warren. Maailmansotien välisenä aikana muutamia amerikkalaisia kirjailijoita oleskeli Pariisissa, jossa he hakivat vaikutteita teksteihinsä. Tunnetuin heistä on Gertrude Stein (1874–1946), mutta siellä vaikuttivat myös Hemingway, Anaïs Nin ja Henry Miller.
Nöjesfältet
Vuonna 1940 Johan Lindgren kuoli ja hänen poikansa John Lindgren otti huvipuiston haltuunsa. Hän avioitui Gröna Lundin perillisen Ninni Nilssonin kanssa vuonna 1942 ja he työskentelivät Nöjesfältetissä sen sulkemiseen asti vuoteen 1957. Sen jälkeen pariskunta päätyi kujan toiselle puolelle ja Lindgrenistä tuli Gröna Lundin toimitusjohtaja. Sulkemisen jälkeen Nöjesfältet purettiin ja nykyään alue on pääosin pysäköintialuetta, sekä vuoristoradan paikalla sijaitsee Aquaria-vesimuseo.
Kaikki kuvaa
Vuoden 2018 kilpailu
Kuudes Kaikki kuvaa -kilpailu järjestettiin keväällä 2018. Kilpailuun ilmoitettiin 254 kilpailuaikana 1.2. – 29.3.2018 toteutettua elokuvaa. Kilpailussa oli neljä pääsarjaa (fiktio, dokumentti, yhdistetty musa- ja harrastevideo sekä animaatio) 8–15-vuotiaille. Lisäksi kilpailussa oli avoin, 16–19-vuotiaille suunnattu nuorisosarja. Kilpailun pääteema oli ystävyys.
Vuoden 2022 kilpailu
Kilpailun 8–15-vuotiaiden sarjan voitti Draama-apinat -ryhmän animaatioelokuva Hymysuu, 16–19-vuotiaiden sarjan Suloisuussiiri Productions -ryhmän elokuva Vuoronumero 14 ja 20–23-vuotiaiden sarjan Puomitus-ryhmän elokuva Säröillä. 8–15-vuotiaiden sarjan voittanut Hymysuu voitti myös teemapalkinnon. Yleisöäänestyksessä eniten ääniä sai Askolan kuusikko -ryhmän elokuva Älä sammuta valoo.
Kaikki kuvaa -työpajat
Vuodesta 2015 lähtien tuotantoyhtiö Amazement on järjestänyt myös valtakunnallisia Kaikki kuvaa -elokuvatyöpajoja lapsille ja nuorille. Syksyllä 2015 toteutettiin yhdessä Yleisradion kanssa opetus- ja kulttuuriministeriön rahoittama Kaikki kuvaa -työpajat 2015-16 -hanke, jossa 8-15 -vuotiaat tekivät ammattilaisohjauksessa elokuvia kymmenellä pienpaikkakunnalla ympäri Suomen. Paikkakunnat olivat Pöytyä, Akaa, Leppävirta, Iisalmi, Lapua, Eurajoki, Kannonkoski, Varkaus, Karesuvanto ja Rauma. Valmistuneita elokuvia esitettiin Yle TV2:n Galaxi Play -ohjelmassa keväällä 2016. Sittemmin työpajaelokuvia on julkaistu Kaikki kuvaa -sivustolla.
BiC
Nykyisin BiC:n puheenjohtajana toimii Bruno Bich ja toimitusjohtajana Mario Guevara.
Human. :II: Nature.
Albumista julkaistaan 18. marraskuuta 2022 rajoitettu painos, joka sisältää blu-rayn yhtyeen Virtual Live Show From The Islanders Arms -striimikeikasta.
Kokoonpano
Lisäksi:
Vastaanotto
"Procession" on hidastempoinen hautajaismarssi ihmiskunnan hautaan: kappaleessa on minimaalinen tunteellinen melodia, jossa Floor Jansenin laulu keskipisteessä. "Procession" on liikuttavimpia ja kärkevimpiä kappaleita joita Nightwish on tehnyt.
Sandovon piiri
Sandovon piiri on vanhaa tverinkarjalaisten asuinseutua. Vuonna 1926 nykyisen piirin alueella karjalaisia oli 7 772 henkeä. Silloisessa Sandovon kunnassa he muodostivat 24 % ja Topalkovon kunnassa 17 % väestöstä.
Hirvenliha
Hirvenliha on hirvestä saatavaa lihaa. Aikuisesta hirvestä saadaan keskimäärin 180 kilogrammaa lihaa, puolitoistavuotiaasta noin 150 kiloa ja vasasta 80 kiloa. Hirvenliha on mureaa, karkeasyistä ja väriltään tummaa. Sen ”riistanmaku” on melko mieto.
Hirvenlihasta saadaan keskimäärin 470 kJ (112 kcal) sataa lihagrammaa kohti. Energiasta 24 % on peräisin rasvasta, 76 % proteiineista. Hirvenliha on vähärasvaista verrattuna keskimääräiseen sianlihaan (817 kJ (195 kcal) josta 61 % rasvasta) ja jopa vähärasvaiseen naudanlihaan (507 kJ (121 kcal), josta 29 % rasvasta).
Niels Larsen
Myös Larsenin appiukko Hans Schultz ja poika Uffe Schultz Larsen olivat molemmat ampujia.
AC Kirkkonummi
thumb|right|Seuran logo AC Kirkkonummi (ACK) oli kirkkonummelainen tyttö- ja naisjalkapalloon erikoistunut entinen urheiluseura. Se perustettiin vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistyivät yhden seuran alaisuuteen. Seura lakkautettiin vuoden 2018 lopussa, kun ACK sekä Kyrkslätt IF:n ja Masalan Kisan jalkapallojaostot yhdistyivät uudeksi FC Kirkkonummeksi. ACK:n edustusjoukkue pelasi korkeimmillaan Naisten Kakkosessa.
Okasirkat
Okasirkat (Tetrigidae) on varsinaisia heinäsirkkoja läheisesti muistuttava hyönteisheimo. Siihen kuuluu maailmanlaajuisesti 250 suvussa yhteensä noin 1 500 lajia. Useimmat lajit ovat trooppisia.
Okasirkat ovat pieniä, vain noin senttimetrin pituisia, harmaanruskeita hyönteisiä. Keskeisenä tuntomerkkinä okasirkkojen keskiruumis on selkäpuolelta voimakkaasti pidentynyt ja jatkuu terävänä kilpenä takaruumiin kärkeen asti. Etummainen siipipari on surkastunut tai puuttuu, mutta takasiivet toimivat lentämisessä. Okasirkat ovat kuuroja eivätkä ne siritä lainkaan. Suuri osa lajeista elää veden läheisyydessä ja monet kykenevät uimaan sekä tarvittaessa jopa sukeltamaan.
Renessanssin taide
Taustaa
Italian niemimaan kaupunkivaltioissa oli kiinnostuttu klassisista kielistä ja antiikin taiteesta jo 1300-luvun loppupuolella. Vaikka keskiaika nähtiin pimeänä välikautena, antiikin perintö oli säilynyt sen läpi. Tätä perintöä alettiin uudistaa renessanssissa. Humanistien uuden arvojärjestelmän mukaan tärkeintä oli lahjakkuus ja älykkyys, ei niinkään syntyperä.
Renessanssin ajat ja paikat
Italian kaupunkivaltioissa kehiteltiin taideteoriaa ja vauraita mesenaatteja nousi esiin. Taiteen omistaminen ja tilaustöiden teettäminen kohottivat heidän statustaan. Tunnetuimpia mesenaatteja oli Medici-suku, joka tuki muiden muassa Michelangeloa. Italiassa taiteilijoista myös laadittiin elämäkertoja ja heistä on saatavilla muutenkin enemmän kirjallisia lähteitä kuin keskiajan taiteilijoista.
Renessanssin musiikki
1600-luvulla renessanssin muuttuessa hiljalleen barokiksi erityisesti madrigaaleja ryhdyttiin säveltämään voimakkaan maneerisella tyylillä. Sävellykset monimutkaistuivat ja niissä saatettiin käyttää jopa hyvin voimakkaita kromaattisia kulkuja, kuten esimerkiksi Carlo Gesualdon sävellyksissä.
Varhaisrenessanssi
Maalaustaiteessa renessanssipiirteitä on hankalampi määritellä kuin kuvanveistossa ja arkkitehtuurissa. Antiikki ei toiminut suorana esikuvana, vaan tavoitteena oli yleisemmin kolmiulotteisuuden vaikutelma ja realismi. Käsitys antiikin maalauksesta perustui lähinnä kirjallisiin lähteisiin 1400-luvulla. Roomalaisia seinämaalauksia alkoi löytyä vasta vuosisadan lopulla.
Kuvanveisto
Renessanssi ei kuvanveistossa alkanut tietystä taiteilijasta tai teoksesta. Firenzen kastekirkon pronssiovista 1401 järjestetty kilpailu mainitaan kuitenkin usein renessanssin alkuna. Kilpailun voitti Lorenzo Ghibertin työ, jossa oli viitteitä renessanssista, vaikka se oli gotiikkaa. Toinen ilmeeltään klassisempi esimerkki on Nanni di Bancon veistoryhmä 1410-luvulta. Ensimmäisenä renessanssiveistäjänä kuitenkin mainitaan yleensä Donatello, jonka teokset eivät olleet pelkkää antiikin jäljittelyä. Donatellon pronssiveistos Daavid (1430) oli alastonveistos luonnollisessa koossa ja Gattamelata (1447) taas suurikokoinen ratsastajapatsas.
Johan Mattilas
Mattilas syntyi Kemin pitäjässä talollinen Juhana Matinlassin poikana. Mattilaksen puoliso vuodesta 1847 oli Ruotsin Ylitorniolta kotoisin ollut Greta Katarina, jonka sukunimi on tuntematon. Vuonna 1842 Mattilas lähti Ruijaan ja pestautui harppuunamieheksi valaanpyyntialukseen. Mattilas harjoitti sittemmin valaanpyyntiä itsenäisestikin, vaikka menetti kaksi alusta ahtojäihin. Vuodesta 1852 alkaen hän asui Tromssassa. Syksyllä 1872 Mattilaksen Ellida-niminen pyyntialus jäätyi lähelle Huippuvuorten rantaa ja hän jäi kokin kanssa laivaan muun miehistön siirtyessä rannalle, missä oli ruokatarvikevarasto. Siellä koko miehistö kuitenkin kuoli keripukkiin. Seuraavana keväänä 1873 A. E. Nordenskiöld löysi Mattilaksen ja kokin ruumiit jäältä – miehet olivat pyrkineet Nordenskiöldin talvileiriin Mosselbayhin, mutta olivat nääntyneet matkalle.
Nolanin kartta
Akselit
Kartan vaakasuora x-akseli kuvaa taloudellista vapautta (sosialismi...talousliberalismi) ja pystysuora y-akseli henkilökohtaista vapautta (arvokonservatismi...arvoliberalismi). Näin ollen kartan kulmia voi kuvata seuraavasti (vrt.):
Tanja Karpela
Yksityiselämä
Marraskuussa 2008 Karpela kihlautui myyntipäällikkö Janne Erjolan kanssa ja he avioituivat huhtikuussa 2009. Karpela säilytti ensimmäisen aviomiehensä sukunimen. Karpelalla ja Erjolalla on syyskuussa 2009 syntynyt lapsi.
Ähtärin reitti
Ähtärin reitti saa alkunsa Ähtärinjärvestä ja sen latvavesistä Lehtimäen, Soinin ja Ähtärin kuntien alueella Etelä-Pohjanmaan kaakkoisosista. Täältä reitti jatkuu Ähtärin alueella Ähtärinjärven kanssa samassa tasossa olevien Väliveden ja Hankaveden ja näistä edelleen Ouluveden ja Peränteen kautta Virroille Pirkanmaalle, jossa reittiin kuuluvat Toisvesi, Vaskivesi ja osittain jo Ruoveden kunnan alueella sijaitseva Visuvesi. Siitä vedet laskevat Ruoveden, Virtain ja Mänttä-Vilppulan alueella sijaitsevaan Tarjanneveteen, joka edelleen laskee Syvinginsalmen kautta Ruoveden Mustaselkään.
Suomen vesistöaluejaossa Ähtärin reitin katsotaan päättyvän Syvinginsalmeen. Yhdessä Tarjanneveteen laskevan Pihlajaveden reitin kanssa Ähtärin reitin valuma-alue on 3 193,26 km².
Mustamäe suusahüppemäed
Mustamäe suusahüppemäed (myös Nõmme suusahüppemäed) on neljän erikokoisen muovitetun hyppyrimäen muodostama mäkihypyn suorituspaikka Nõmmen kaupunginosassa Tallinnassa Virossa.
Östra Finland (1875–1899)
Östra Finland perustettiin svekomaanisen Wiborgs Tidningin liberaaliksi kilpailijaksi. Useiden päätoimittajanvaihdoksien takia lehdellä ei ollut selkeää poliittista linjaa, ja vasta 1890-luvun puolivälissä se asettui tukemaan ruotsinmielisten pyrkimyksiä. Perustuslaillisen vastarintansa takia Östra Finlandista tuli helmikuussa 1899 ensimmäinen kenraalikuvernööri Bobrikovin lopullisesti lakkauttama lehti. Sen tilalle perustettiin Wiborgs Nyheter.
Sarja (matematiikka)
Esimerkkejä
Summa on geometrinen summa;, termejä n+1.
Octopie
Octopie on vuonna 2009 perustettu vantaalainen progressiivisen rockin yhtye.
Lillqvist
Lillqvist on seuraavien henkilöiden sukunimi:
Tansania
Terveys
Velkahelpotusten ansiosta varoja käytetään enemmän terveydenhuoltoon ja edistystä on tapahtunut huomattavasti. Neuvolakäynnit ovat lisääntyneet, ja alle 5-vuotiaiden kuolleisuus on vähentynyt viidenneksellä vuodesta 1995. Tuhkarokkoa vastaan rokotetaan 90 prosenttia lapsista. Vesihuolto on parantunut, mikä on vähentänyt tartuntatauteihin sairastumista. Nykyisin 75 prosenttia tansanialaisista voi saada puhdasta juomavettä kotinsa lähistöltä. Malaria, ripuli ja tuberkuloosi ovat kuitenkin yhä suurimmat terveydenhuollon haasteet. Neljännes lapsista on aliravittuja. Vuoden 2010 väliraportissa arvioitiin, että maa saavuttaa YK:n 11 vuosituhattavoitteesta kolme melko varmasti (koulutus, HIV ja kaupunkien vesihuolto) ja kaksi mahdollisesti (imeväisten ja alle 5-vuotiaiden kuolleisuuden vähentäminen). Sen sijaan köyhien osuuden vähentäminen, äitien terveyden edistäminen, puhtaan veden saanti maaseudulla ja viemäröinnin parantaminen jäänevät saavuttamatta.
Neuvolakäyntien yleistymisestä huolimatta äitien terveys ei ole kohentunut samaa vauhtia kuin lasten. Tansaniassa äitiyskuolleisuus on Afrikan synkintä tasoa. Vuosittain tuhansia äitejä kuolee raskauden aiheuttamiin komplikaatioihin. Kuolleisuusluku on Tansanian terveysministeriön mukaan 578 äitiä sataatuhatta synnytystä kohti, WHO:n mukaan 900 sadastatuhannesta. Yleisimmät kuolinsyyt ovat verenvuoto, tulehdukset, korkea verenpaine, pitkittynyt synnytys ja kotitekoiset abortit.
Koulutus
Koululaisten määrän kasvu johti tilojen, opettajien ja tarvikkeiden tarpeen kasvamiseen. Tuhansien koulujen rakentamisesta huolimatta koulua pitää käydä kahdessa vuorossa suurissa ryhmissä ja osa oppitunneista pidetään ulkona.
Dar es Salaamin yliopisto on maan suurin ja vanhin yliopisto. Se on perustettu vuonna 1970. Lukuvuonna 2011–2012 yliopistossa aloitti noin 21 500 opiskelijaa. Heistä naisia oli hiukan yli kolmasosa. Vuonna 1984 perustettu Sokoinen maatalousyliopisto (Morogorossa) on maan toiseksi arvostetuin yliopisto. Kaikkiaan maassa on jo yli 30 yliopistoa.
Kulttuuri
Rannikkoseudulla vaikuttava taarab-musiikki yhdistää swahilinkieliseen tekstiin tyypillisiä intialaisia ja arabien melodioita.
Charles de Souancé
Charles de Souancé (1823 – 1896) oli ranskalainen paroni, merivoimien komissaari, kirjailija ja lintutieteilijä.
World of Tanks Generals
Kehitys
Pelin suosio jäi vähäiseksi ja Wargaming.net ilmoitti syksyllä 2016 että se suljetaan 15. toukokuuta 2017.
Geotekninen monitorointi
Monitoroinnin tavoitteet
Monitoroinnilla voidaan saada ennakkovaroitus ennen kuin haitallisia muutoksia pääsee tapahtumaan, jolloin korjaavien toimenpiteiden suorittaminen on mahdollista, joka merkittävästi vähentää vaurioriskiä. Samalla turvallisuus paranee, kun mittaussuureiden suuruutta pystytään seuraamaan suhteessa ennalta asetettuihin sallittuihin arvoihin.
Rakennustyö voi aiheuttaa vahinkoa ympäröiviin rakenteisiin. Läheisten rakenteiden vaurioituminen voidaan mahdollisesti estää, jolloin vältetään korjauskustannusten lisäksi oikeudenkäynnit ja niistä aiheutuvat kustannukset.
Laserkeilaus
Laserkeilaus on mittausmenetelmä, jolla mitataan kohteesta kolmiulotteinen pistepilvi. Laserkeilauksessa mitataan yksittäisten havaintopisteiden etäisyys mittauslaitteesta, joko valon kulkuajan tai vaihe-eron perusteella. Pisteille voidaan laskea koordinaatit, kun tunnetaan etäisyyden lisäksi lasersäteen lähtökulma. Laserkeilain tulee valita mitattavan kohteen etäisyyden, laajuuden ja tarvittavan tarkkuuden perusteella.
Laiti
Laiti on suomalainen ja saamelainen sukunimi, joka on muun muassa seuraavilla henkilöillä:
Marvel Cinematic Universe
Historia
Marvel julkisti vuonna 2005 aikeensa aloittaa elokuvien itsenäinen tuotanto Merrill Lynchin kanssa tehdyn 525 miljoonan dollarin lainasopimuksen tuella. Ambacin kanssa tehdyn sopimuksen mukaan se maksaisi lainarahalla tehtyjen elokuvien mahdollisesti tuottamat tappiot lainanantajille Rautamiehen ja erinäisten muiden Marvel-hahmojen elokuvaoikeuksia vastaan. Aiemmin Marvelin sarjakuviin perustuvia elokuvia olivat tuottaneet muut studiot Marvelin lisenssillä. Tästä syystä Marvel Cinematic Universeen kuuluvissa elokuvissa ei alun perin esiintynyt monia Marvelin tunnetuimpia hahmoja, sillä niiden elokuvaoikeudet oli lisensoitu muille studioille. Hämähäkkimiehen elokuvaoikeudet ovat edelleen Sonyn hallussa, mutta 9. helmikuuta 2015 studiot ilmoittivat päässeensä sopimukseen, jonka myötä hahmo pääsee osaksi MCU-elokuvia. 14. joulukuuta 2017 Disneyn ilmoitti aikovansa ostaa 20th Century Foxin sekä suurimman osa muusta 21st Century Foxin elokuva- ja televisiotoiminnasta ja kauppa viimeisteltiin 20. maaliskuuta 2019, palauttaen Ihmenelosten ja Ryhmä-X:n oikeudet Marvel Studiosille sekä mahdollistaen hahmojen tuomisen osaksi MCU-elokuvia.
Sinkkiglukonaatti
Käyttöturvallisuus
Sinkkiglukonaatin LD50-arvo on >5 g/kg (rotille suun kautta annosteltuna). Sitä pidetään yleisesti turvallisena lisäravinteena ihmisille, tosin yhdessä tapauksessa kaksi vuotta jatkuneen käytön jälkeen nauttijalle kehittyi anemia ja neutropenia. Myös anosmiaa on raportoitu käytön seurauksena.
Unicef (yhtye)
Diskografia
"Käkimassaa"/"Orkku"/"251" (1983) Johanna
Zakaria Mohieddin
Gamal Abdel Nasserin hallinnossa Mohieddin oli 1961–1962 tiukkalinjainen sisäministeri, joka rakensi tiedusteluorganisaatiota suojaamaan maata vallankaappausyrityksiltä, ja vangitsi satoja hallinnon vastustajia. Hän nousi pääministeriksi 1965 ja erosi tehtävästä vuonna 1966, kun Nasser sivuutti hänet ja määräsi minimipalkkoja nostettavaksi. Nasserin kuoleman jälkeen Mohieddin oli kuitenkin yksi kolmesta ministeristä, jotka pyysivät Anwar Sadatia sallimaan monipuoluejärjestelmän ja järjestämään vapaat vaalit. Sadat vastasi asettamalla ehdottajat kotiarestiin.
Henrik Karlsson (jääkiekkoilija)
Maajoukkueura
Karlsson pelasi Ruotsin A-maajoukkueessa 11 ottelua. Hän teki A-maajoukkuedebyyttinsä Channel One Cupissa 17. joulukuuta 2009 Moskovassa Venäjää vastaan, jolloin Ruotsi hävisi ottelun 4-3.
Maastohiihdon Suomen Cup 2015–2016
Maastohiihdon Suomen Cupin kausi 2015–2016 alkoi Vuokatissa 31. lokakuuta 2015 ja päättyi Kuusamon SM-kilpailuissa 10. huhtikuuta 2016.
Starshine Legacy
Lähteet
2. http://jorvikipedia.wikia.com/wiki/Starshine_Legacy
Luettelo Beechingin leikkauksissa suljetuista rautatieasemista – Wales
Asemat
pienoiskuva|[[Holywell Junctionin rautatieasema|Holywell Junctionin asema vuonna 2005.]]
pienoiskuva|[[Maesycrugiaun rautatieasema|Maesycrugiaun aseman paikka vuonna 2004.]]
pienoiskuva|[[Roman Bridgen rautatieasema säilyi avoinna.]]
Chris Ford
Christopher Joseph Ford (11. tammikuuta 1949 Atlantic City – 17. tammikuuta 2023) oli yhdysvaltalainen koripalloilija ja koripallovalmentaja.
Ura
Pelaajauransa jälkeen hän toimi valmentajana. Vuodet 1990–1995 hän valmensi Boston Celticsia ja vuodet 1996–1998 Milwaukee Bucksia. Vuosina 1998–2000 Ford toimi Los Angeles Clippersin päävalmentajana. Lisäksi hän valmenti Philadelphia 76ersia.
Muslimielämää
Muslimielämää oli Tarinatalon tuottama suomalainen asiaohjelma, joka perustui brittiläisen Wildcard Productionin formaattiin Make Me a Muslim. Syksyllä 2010 esitetty kuusiosainen sarja seuraa viiden suomalaisen tapaa yrittää elää kuuden viikon ajan muslimina. Heidän ohjaajanaan toimi irakilainen šiia-vaikuttaja Haider Al-Hello ja mentoreina suomalainen islamin opettaja Isra Lehtinen ja syyrialainen entinen lääketieteen opiskelija Anas Hajjar.
Andrzej Bachleda-Curuś
Andrzej Bachleda-Curuś (s. 21. tammikuuta 1947 Zakopane, Puola) on puolalainen uransa lopettanut alppihiihtäjä. Hän edusti seuratasolla Legia Zakopanea ja Start Zakopanea. Myös hänen veljensä Jan Bachleda-Curuś ja poikansa Andrzej ovat olympiatason alppihiihtäjiä. Bachleda-Curuś sijoittui Grenoblen olympialaisissa 1968 pujottelussa kuudenneksi, suurpujottelussa 13:nneksi ja syöksylaskussa 26:nneksi. Olympiaohjelmaan kuulumattomassa, MM-arvon omanneessa alppiyhdistetyssä hän oli neljäs. Val Gardenan MM-kilpailuissa 1970 hän sai yhdistetyssä pronssia, oli suurpujottelussa kuudes ja pujottelussa kymmenes. Sapporon olympialaisissa 1972 hän sijoittui suurpujottelussa jaetulle yhdeksännelle sijalle ja pujottelussa kymmenenneksi : St. Moritzin MM-kilpailuissa 1974 hän sai Franz Klammerin jälkeen hopeaa alppiyhdistetyssä, oli seitsemäs pujottelussa ja kolmastoista suurpujottelussa.
Poliittinen kirjo
Suomessa
Suomessa suurista puolueista oikeistolaisin on keskusta-oikeistolainen Kokoomus. Vasemmistopuolueiksi luetaan eduskuntapuolueista Suomen Sosialidemokraattinen Puolue ja Vasemmistoliitto.
Pentti Linkola
Julkaisut
Esseekokoelma Unelmat paremmasta maailmasta (1971) oli Linkolan ensimmäinen kirjan muotoon koottu kannanotto luonnonsuojelun puolesta. Kokoelma, samoin kuten vuonna 1979 ilmestynyt Toisinajattelijan päiväkirjasta, koostuu pääasiassa lehtiartikkeleista ja puheista. Tästä teoksesta Linkola sai vuonna 1983 Eino Leinon palkinnon. Vuonna 1989 Linkola julkaisi kirjan Johdatus 1990-luvun ajatteluun, josta hänelle myönnettiin Lauri Jäntin palkinto vuonna 1990 ja vuonna 2004 kirjan Voisiko elämä voittaa. Myös nämä kirjat on koottu hänen lehtikirjoituksistaan, joista useimmat oli vuosien kuluessa julkaistu Suomen Kuvalehdessä.
Juho Someri
Someri toimi Haminan suomalaisen yhteiskoulun matemaattisten aineiden opettajana 1898–1908, Kuopion kauppakoulun johtajana ja kirjanpidon ja laskennon opettajana 1908–1910 sekä Helsingin kauppiaiden kauppakoulun kirjanpidon ja laskennon opettajana 1910–1921. Hän oli senaatin elintarviketoimituskunnan, elintarvikeministeriön ja valtion viljakonttorin tiliosaston johtajana 1918–1925 ja toimi tilintarkastajana vuodesta 1913. Someri perusti vuonna 1926 yhdessä Edvin Sederholmin ja K. A. Wideniuksen kanssa nimellä Widenius, Sederholm & Someri nykyisen KPMG -tilintarkastusyhtiön.
Delut
Delutin väkiluku on kasvanut 22 asukkaalla vuodesta 2007, jolloin kunnassa asui 103 asukasta. Vuonna 2012 kunnan väkiluku oli 121, eli siellä asui neljä asukasta vähemmän kuin vuoden 2017 väestönlaskennassa.
Moon (yhtye)
Kokoonpano
Entiset jäsenet
Chaoyong
Palvelus
Japanilainen pelastusmiehistö tarkasti aluksen 18. syyskuuta ja päätti sen olevan korjauskelvoton, minkä jälkeen hylky tuhottiin räjäyttämällä.
Erik Axl Sund
Jerker Erikson syntyi Gävlessä vuonna 1974. Hän on työskennellyt aikaisemmin talonmiehenä, lastaajana, vankilakirjaston hoitajana ja varaston johtajana. Sen lisäksi hän on toiminut Håkanin I love you baby! -elektropunkyhtyeen tuottajana ja ollut kietueella yhtyeen kanssa. Erikson asuu Tukholmassa tyttöystävänsä Saran kanssa.
Håkan Axlander Sundquist syntyi Linköpingissä vuonna 1965. Hän on työskennellyt ääniteknikkona, muusikkona ja taiteilijana. 2000-luvun alussa hän oli Itä-Euroopan kiertueella yhtyeensä kanssa. Hän asuu Tukholmassa tyttöystävänsä ja poikansa kanssa.
Surif
Väestö
Palestiinan tilastokeskuksen mukaan Bani Surifin asukasluku oli vuonna 2016 arviolta 17 650. Vuonna 2007 vastaava lukema oli 13 165. Surifin asukkaat ovat muslimeja.
O-Klooribentsaldehydi
Valmistus ja käyttö
o-Klooribentsaldehydistä voidaan valmistaa muita orgaanisia kemikaaleja. Tällaisia ovat esimerkiksi eräät vihreät ja siniset väriaineet, lääkkeinä käytettävät amlodipiini ja repaglinidi, eräät optiset kirkasteet sekä taistelukaasunakin käytetty CS-kaasu.